Bybelskool » Bybelskool oor Prediker en Hooglied
Bybelskool.com fokus in die tweede kwartaal op twee boeke in die Ou Testament: Prediker en Hooglied.
Die Prediker was ‘n ontdekkingsreisiger wat die grense van die lewe getoets het en agter gekom het dat die triomf en tragedie van dié lewe nie genoeg is vir mense wat ‘n kapasiteit het vir die ewige lewe nie.
Hooglied is ‘n digterlike kykie na hoe die liefdeskuns vir mans en vroue werk. Dit werk beide met die liefdesdrome wat ons oor mekaar het, sowel as met die werklikheid van daardie liefde. Die digter(es) kies vir persoonlike liefde, teenoor die praktyk van die harem van Salomo se tyd. En dit spel uit hoe ‘n mens lief kan wees, sonder om jouself te verloor.
Ons begin 11 April met ‘n inleiding op Prediker en lees dan die boek deur in die volgende 3 weke. Elke weeksdag lees ons saam ‘n perikoop en ek lewer kommentaar daarop by die webtuiste sowel as met ‘n e-pos aan geregistreerdes. Ons vervolg op 2 Mei met ‘n inleiding op Hooglied en lees die boek dan op dieselfde wyse deur in die volgende 2 weke tot 16 Mei net voor Pinkster 2012.
Jy is welkom om saam met ons op reis te gaan met Prediker en Hooglied. Registreer by bybelskool.com. Dit is gratis.
In die gemeente Somerstrand kom ons Woensdagaande bymekaar vir ‘n bespreking van die afgelope week se perikope, 18:30-19:30 vanaf 18 April tot en met 16 Mei. Die temas vir die eerste 5 weke se eredienste kom ook uit die 2 boeke. Kyk by ngkerksomerstrand.co.za.
Hier is die perikoop indeling met die datums waarop ons dit gaan lees:
Inleiding – 11 April
1:1-11 – 12 April
1:12-2:26 – 13 April
3:1-15 – 16 April
3:16-22 – 17 April
4:1-16 – 18 April
4:17-5:6 – 19 April
5:7-6:9 – 20 April
6:10-7:29 – 23 April
8:1-17 – 24 April
9:1-12 – 25 April
9:13-10:15 – 26 April
10:16-11:6 – 27 April
11:7-12:8 – 30 April
12:9-14 – 1 Mei
Inleiding – 2 Mei
1:1-11 – 3 Mei
1:12-2:7 – 4 Mei
2:8-17 – 7 Mei
3:1-5 – 8 Mei
3:6-11 – 9 Mei
4:1-5:1 – 10 Mei
5:2-8 – 11 Mei
5:9-6:3 – 14 Mei
6:4-8:4 – 15 Mei
8:5-14 – 16 Mei
Tags: Hooglied, Prediker
Jul 9, 2018 at 10:15 | #
Ek sal graag ook wil aansluit om meer te leer.
Jul 9, 2018 at 10:19 | #
Hi Sanet. Welkom. Jy kan aansluit by hierdie skakel. Dan sal jy nuwe bydraes in jou Inbox ontvang. Jy kan enige van die Bybelboeke hierbo op jou eie deurwerk. Klik net op die skakel van die Bybelboek wat jy wil deurwerk en volg die skakels. Jy kan ook vrae vra as jy kommentaar lewer by die onderskeie bydraes. Groete, Chris.